**סיפורי גבורה**

**נועם וישי סלוטקי ז"ל**

בבוקר השבעה באוקטובר התעוררו האחים, כל אחד בביתו שבבאר שבע, ונפגשו בחדר המדרגות. מספר אביהם הרב שמואל סלוטקי: "הם אספו את עצמם ורצו. הם יצאו להגן. לא תעמוד על דם רעך, הם הרגישו שזו חובתם היהודית, המוסרית".

נועם וישי לא בזבזו אפילו דקה. הם עלו על מדים ונשק על דעת עצמם, הצטיידו בעזרה ראשונה כדי לסייע לתושבים הפצועים ונאבקו במחבלים. "אנחנו מבינים שתמונת הקרב הייתה בין השעות תשע לעשר ורבע בבוקר סמוך לגדר של קיבוץ עלומים", תיאר אביהם הרב שמואל, "מאיכון הטלפונים שלהם עולה שהם נכנסו ויצאו, נכנסו ויצאו - לא ברור אם התנועה הייתה בשביל פינוי פצועים או הריגת מחבלים. בשעה עשר ורבע הטלפון שלהם נדם".

**לינקים לסרטונים רלוונטיים ומידע נוסף**

[**סיפור הגבורה במאקו**](https://www.mako.co.il/news-israel/2023_q4/Article-3d6094c252e2b81027.htm)

[**סיפור הגבורה במעריב**](https://www.maariv.co.il/news/military/Article-1054402)

[**ראיון עם האב שמואל סלוטקי בפודקאסט "רוח, קרב"**](https://www.kan.org.il/content/kan/podcasts/p-631593/637243/)